*Hankija soovib tellida projekteerimistöid RMK poolt hallatava külastusobjekti ehitise rekonstrueerimiseks. Projekteerimistööde täpsed kirjeldused on toodud järgnevas projekteerimistööde lähteülesandes*

**I LÄHTEÜLESANNE SANGASTE METSAPARGI RAJA TARISTU REKONSTRUEERIMISE PROJEKTEERIMISTÖÖDEKS**

Käesoleva töö raames tellitakse RMK külastuskorraldusliku taristu, **Sangaste metsapargi raja**, mis asub Sangaste mõisa pargis:

* lähiaadress: Lossiküla, Otepää vald, Valga maakond, Riigimetsa Majandamise Keskusele kuuluval kinnistul Valga metskond 4, katastriüksuse kood 72402:002:1220, sihtotstarbega maatulundusmaa, **ehitusprojekt**. Rada pole kantud ehitisregistrisse.

Projekteerimistööde eesmärgiks on saada Sangaste metsapargi raja taristu rekonstrueerimiseks ehitusprojekt, mille maht ja sisu vastab standarditele ja EVS 932:2017 (Ehitusprojekt) ning Majandus- ja taristuministri määrusele nr. 97 (RT I, 18.07.2015, 7), Nõuded ehitusprojektile. Koostatud projekt peab tuginema ja projekteerija peab projekti koostamisel ja tööde tegemisel juhinduma antud projekteerimistööd käsitlevate Eesti Vabariigis kehtivate õigusaktide, standardite, normdokumentide ja juhendite terviktekstidest.

Projekteerimistööde käigus tuleb:

* arvestada Eesti Vabariigis kehtivatest õigusaktidest tulenevate kitsendustega alal (mh käesoleva lähteülesande punktis 4 tooduga);
* koostada Sangaste metsapargi raja ehitusprojekt vastavalt Tellija poolt esitatud asendiplaanile,  käesolevale lähteülesandele ja muudele alusdokumentidele (ajakohastada AB Artes Terrae OÜ 2011.a Sangaste pargi rekonstrueerimisprojekti (töö nr 25KP11) peatükis 5 „Metsapargi rekonstrueerimisprojekt” toodud käesolevas lähteülesandes kirjeldatud osade lahendused, vt. ka lisad);
  + eskiislahendus;
  + pärast eskiislahenduse kooskõlastamist tellijaga, koostada põhiprojekt;
* koostada projekti tööde organiseerimise osa, sh
  + materjalide jm transpordi liiklusskeemid ja vastava märgistuse paiknemine;
  + transpordi viis ning sobiv materjalide transpordi aeg, vajadusel seada transpordile ja ehitustehnikale piirangud;
  + materjalide ladustamise kohad;
  + vajadusel seada looduskaitselistest vm piirangutest tulenevalt ehitustööde teostamisele ajalised vm piirangud;
  + ehitusaegne jäätmekäitlus;
  + kirjeldada olemasoleva taristu utiliseerimine;
* koostada rajatiste hooldusjuhend;
* hankida:
* vajalikud mõõdistused rajatiste projekteerimiseks (purded, trepid, parkimistasku);
* vajalikud kooskõlastused ametkondadelt ja võrguvaldajatelt (sh Keskkonnaamet, Muinsuskaitseamet, Transpordiamet);
* ehitusteatis (riigilõivu tasub tellija);
* korraldada ehitisregistrisse kandmine.

**1. TARISTU EESMÄRK ja KÜLASTUSKOORMUS**

Avalikus kasutuses oleva Sangaste metsapargi raja taristu eesmärgiks on pakkuda kvaliteetset ja turvalist Sangaste mõisa pargi külastamise võimalust ning ühtlasi kaitsta loodust külastusest tingitud koormuse eest. Sangaste park on Eesti üks suurimaid (77,8 ha), vabakujunduslik ja metsailmeline park. Põhiilme annab reljeefi vaheldusrikas paiknevus ja (end. kala)tiigid. Rada tutvustab krahv Friedrich Georg Magnus Bergi poolt rajatud metsaparki, kus on esindatud paljud haruldased puu- ja põõsaliigid, silmapaistvad puistud ja puude grupid, mh üle 300-aastaste mändidega. Pargis kasvab Eesti kõrgeim harilik ebatsuuga, kõrgusega 42 m. Sangaste metsapargi rada pakub häid võimalusi erinevate väärtuste ja teemade tutvustamiseks. Mitmekülgse kultuuriloolise taustaga, on Sangaste mõisa park loodus- ja muinsuskaitse all ning ühtlast ka pärandkultuuri objektiks (Sangaste metsapark (Jänesepark)).

Praeguseks on raja taristu osaliselt amortiseerunud või amortiseerumas, 2011. a koostatud projektlahendus on aegunud, mistõttu on vajalik kaasaegseid nõudeid, materjale ja ehitusvõimalusi järgides raja taristu uuesti projekteerida.

Oluline on taristu püsivus ja võimalikult pika kasutuse tagamiseks vastupidavate ehitusmaterjalide kasutamine.

Hinnanguline külastuskoormus hetkel on 2000, taristu rekonstrueerimisel ja parkimistasku rajamisel külastuskoormus eelduslikult kasvab märgatavalt.

Projekteeritav taristu peab olema võimalikult pika kasutuseaga (puitrajatiste ja -detailide puhul minimaalselt 20 ja teraskonstruktsioonide puhul 50 aastat).

**2. TARISTU FUNKTSIOONID JA kasulikUD pinNAd**

|  |  |  |
| --- | --- | --- |
| PÕHIFUNKTSIOON | *Külastuskorralduslik,*  *maastikukaitseline külastajat suunav taristu* |  |

**3. TARISTU ANDMED, NÕUDED, ASENDIPLAANILINE LAHENDUS**

Asendiplaan toodud lisas 1. Asendiplaanil on esitatud olemasolevate ja uute elementide algne planeeritud paiknemine, lõplik lahendus pannakse paika koostöös tellijaga.

Objekti juurdepääs: Sangaste-Tõlliste mnt, kruusakattega kõrvalmaantee nr 7240125 Sangaste- Näälikese-Mõneku ja riigimaantee nr 23227 Lemmiku-Tiidu-Metsapark.

|  |  |  |
| --- | --- | --- |
| *Taristu, taristu element* | *Kogus vm* | *Info/kirjeldus* |
| õpperada |  | *Pikkus ca 3 km, trass kulgeb olemasolevaid radasid pidi, aluseks on lisatud asendiskeem; pinnastee ja kruusakattega (lapsevankri ja ratastooliga läbitav osas, Lisa 1 Asendiplaanil lilla katkendjoonega) tee lahenduse aluseks võtta projekti töö nr 25KP11 joonis nr 4* |
| info |  | *Projekteerida lahendused:*   * *3 suurt infoalust (min A0), Asendiplaanil nr 7* * *huvipunktide infoalused (min A3), liigitahvlid ja suunaviidad*   *Kõik projekteerida metalljalgadele.* |
| lõkkekoht telkimisega |  | *Olemasoleva lõkkekoha asemele projekteerida kaetud lõkkealus (RMK tüüpnäidis), ühtses stiilis pingid, varjualune laua ja pinkidega (ratastooliga kasutatav) koos puude ladustamise kohaga (mahutavus ca 0,5 rm). Asendiplaanil nr 4.* |
| pink |  | *Projekteerida selja- ja käetoega istepingid (puit kombineeritud metalliga), lõkkekohta selja- ja käetoeta.* |
| parkimistasku |  | *Projekteerida riigimaantee nr 23227 Lemmiku-Tiidu-Metsapark äärde, ca 10 autole, kruusakattega. Asendiplaanil nr 5.* |
| piirded |  | *Projekteerida parkimistasku äärtesse arvestusega, et sobib ka istumiseks ja jalgrataste kinnitamiseks* |
| trepp |  | *Projekteerida 2 treppi (ca 25, Asendiplaanil nr 8, ja ca 40 jm, Asendiplaanil nr 9). Projekteerida kruvivaiadele, astmed hammastatud pealispinnaga kuumtsingitud restist, puitmaterjal sügavimmutatud, käsipuud ühel küljel.* |
| purded |  | *Projekteerida 2 purret (ca 4 m, Asendiplaanil nr 2, ja treppidega purre ca 4+7+4 m, Asendiplaanil nr 1), kasutatavad ainult jalgsi liikumiseks. Projekteerida kruvivaiadel, purrete kandekonstruktsioonid metallist, laudis sügavimmutatud puit, trepid analoogsed teistega, käsipuud purretel ja purde treppidel 2 küljel.* |
| käimla (DC) |  | *Rajale projekteerida 2 käimlat: parkimistasku läheduses 1-kohaline maasisese mahutiga invakäimla, Asendiplaanil nr 6 , lõkkekoha läheduses 1-kohaline kompostkäimla, Asendiplaanil nr 3.* |

**4. KAITSET JA TEGEVUSI REGULEERIVAD AKTID**

|  |  |  |
| --- | --- | --- |
| *Seadused* | [*Looduskaitseseadus*](https://www.riigiteataja.ee/akt/110072020057?leiaKehtiv) | *Objekt asub kaitsealuses pargis,* [*Sangaste mõisa park*](https://register.keskkonnaportaal.ee/register/protected-nature-object/7352202)*. Alale jääb kaitsealuste liikide leiukohti.* |
| [*Muinsuskaitseseadus*](https://www.riigiteataja.ee/akt/119032019013?leiaKehtiv) | *Objekt paikneb kinnismälestisel, Sangaste mõisa park, muinsuskaitseala või kinnismälestise alal, objektile jääb kinnismälestise kaitsevööndeid.* |
| [*Metsaseadus*](https://www.riigiteataja.ee/akt/110072020075?leiaKehtiv) | *Järgida Metsaseadusest tulenevaid piiranguid.* |
| [*Veeseadus*](https://www.riigiteataja.ee/akt/110122020036?leiaKehtiv) | *Objekt jääb väikeses mahus veekogu kalda piiranguvööndisse, ehitus-keeluvööndisse ja veekaitsevööndisse. Järgida Veeseadusest tulenevaid piiranguid.* |
| [*Liiklusseadus*](https://www.riigiteataja.ee/akt/110122020015?leiaKehtiv) | *Parkimine ja liikluskorraldus peab olema reguleeritud vastavalt Liiklusseaduses sätestatud korrale. Objekt piirneb maanteega Lemmiku-Tiidu-Metsapark; objektile jäävad transpordiga seotud mõjualad (tee avalik kasutus (tee nr 2322) ja avalikult kasutatava tee kaitsevöönd).* |
| [*Tuleohutuse seadus*](https://www.riigiteataja.ee/akt/110122020035?leiaKehtiv) | *Järgida Tuleohutuse seadusest tulenevaid piiranguid.* |
|  | [*Planeerimisseadus*](https://www.riigiteataja.ee/akt/119032019104?leiaKehtiv) | *Järgida Planeerimisseadusest tulenevaid piiranguid.*  *Projektalale (esmane) jääb mh transpordiga seotud mõjuala (avalikult kasutatava tee kaitsevöönd).* |
|  | [*Ehitusseadustik*](https://www.riigiteataja.ee/akt/110122020005?leiaKehtiv) | *Järgida Ehitusseadustiku sätteid. Projektalale (esmane) jääb mh transpordiga seotud mõjuala (tee avalik kasutus, tee nr 23195 ja avalikult kasutatava tee kaitsevöönd).* |
| Kaitse-eeskirjad | *Vabariigi valituse määrus nr 64,* [*Kaitsealuste parkide, arboreetumite ja puistute kaitse-eeskiri*](https://www.riigiteataja.ee/akt/1001100?leiaKehtiv) | *Objekt paikneb kaitsealuses pargis, Sangaste mõisa park.* |
| Kaitsekorraldus-kavad |  |  |
| Määrused, nõuded, planeeringud, arengukavad | [*Valga maakonna kaitsealuste parkide ja puistute piirid*](https://www.riigiteataja.ee/akt/131052016005) |  |
|  | *Majandus- ja taristuministri määrus nr 106 „*[*Tee projekteerimise normid*](https://www.riigiteataja.ee/akt/107082015014?leiaKehtiv)*“* |  |
|  | *Majandus- ja taristuministri määrus nr 43* [*„Nõuded ajutisele liikluskorraldusele“*](https://www.riigiteataja.ee/akt/119072018012) |  |
|  | *Majandus- ja taristuministri määrus nr 34* *„[Topo-geodeetilisele uuringule ja teostusmõõdistusele esitatavad nõuded](https://www.riigiteataja.ee/akt/119042016003)“* |  |
|  | *Siseministri 03.07.2021 määrus nr 18 „*[*Lõkke tegemisele ja grillimiskohale esitatavad nõuded*](https://www.riigiteataja.ee/akt/106072021005)*“* | *Projekteerimisel arvestada käesoleva määruse sätetega.* |
|  | [*Sangaste valla üldplaneering*](https://www.otepaa.ee/et/sangaste-valla-uldplaneering) |  |
| RMK sisesed korrad, juhendid | *Külastusobjektide komplektsuse ja korrasoleku juhis* | *Lisatud lähteülesandele (lisa 4).* |
|  | [*RMK firmastiili käsiraamat*](http://www.rmk.ee/files/firmastiili_kasiraamat_ver15b.pdf) |  |

**5. NÕUDED RAJATISE KUJUNDUSELE, MATERJALIDELE**

1. Projekteeritav taristu peab moodustama tervikliku kontseptsiooni, sobima ümbritsevasse keskkonda ning arvestama lähiümbruse väljakujunenud arhitektuurset eripära, kujundusliku stiili ja ehitustavasid.
2. Projekteeritavad taristu elemendid peavad tagama külastajate ohutuse ja turvalisuse.
3. Rajatiste kandvate konstruktsioonide ehitamiseks kasutatakse kuumtsingitud metalli, trepi astmed projekteerida kuumtsingitud restmetallist,kõikide metalldetailide puhul kirjeldada korrosioonikindluse tagamise meetmed.
4. Puitrajatiste ja -detailide materjaliks sügavimmutatud okaspuit (klass HC4) või kokkuleppel tellijaga muu kaasaegne vastupidav lahendus.
5. Rajatiste puitosad ei tohi toetuda otse maapinnale (kasutada kruvivaiasid vms).
6. Arvestama projekti koostades kaasava disaini põhimõtetega.
7. Kõikide katuste kattematerjaliks plekk või kokkuleppel tellijaga muu vastupidav lahendus.
8. Kinnitusvahendid kuumtsingitud, va. juhul, kui pikemaajalise hea seisundi säilimiseks on otstarbekas kasutada teisi lahendusi.

|  |
| --- |
| **Lõplik materjalide valik ja projektlahendused tuleb projekteerimise käigus kooskõlastada tellijaga.** |

**6. MUUD ERINÕUDED**

1. Projektiga ettenähtud tööd, mis mõjutavad otseselt piirinaabreid (nt läbisõit krundilt, ajutine maakasutus vms) tuleb projekteerimise käigus kooskõlastada. Parkimistasku projekteerimisel arvestada Transpordiameti seatud tingimustega.
2. Projekteeritav taristu asub kaitsealuses Sangaste mõisa pargis – projekteerimisel arvestada mh Muinsuskaitseseaduse, Looduskaitseseaduse ning Kaitsealuste parkide, arboreetumite ja puistute kaitse-eeskirjast tulenevate piirangutega.
3. Projektis vajadusel määratleda ehitustööde tegemiseks sobiv aeg vastavalt (lindude pesitsusperiood, lumikatte või külmunud pinnase olemasolule vt piirangud).
4. Projekti seletuskirjas mh käsitleda eraldi peatükkidena ehitusaegseid keskkonnakaitse meetmeid, amortiseerinud taristu lammutamist ja utiliseerimist ning ehitusaegset jäätmekäitlust.
5. Koostada juhised (ehitusaegsete ajutiste ehitiste ja rajatiste ning juurdepääsuteede plaan koos seletuskirjaga) tegevuseks ehitustööde teostamisel.

**7. PROJEKTEERIMISTÖÖDE TÄHTAJAD**

|  |
| --- |
| Projekteerimistööde kõikide etappide teostamiseks alates hankelepingu sõlmimisest on 4 kuud. |
| Projekteerija kohustus osutada mõistlikus mahus kaasabi ehitustööde käigus tekkivate projektiga seotud küsimuste lahendamisel lõpeb ehitustööde lõppemisega. |

**8. LISAD:**

1. Asendiplaan
2. AB Artes Terrae OÜ 2011.a Sangaste pargi rekonstrueerimisprojekti (töö nr 25KP11) materjalid
3. Külastusobjekti kaitseväärtuste väljavõte (KVV aruanne, versioon vastavalt juurdepääsupiirangule)
4. Külastusobjektide komplektsuse ja korrasoleku juhis

|  |  |
| --- | --- |
| **Koostas:** | *Malle Oras, külastusala juht* |
| **Kuupäev:** | *20.10.2023* |